भरोसा करने वाले सूत्र बताते हैं कि सीएम ने अमित शाह से अनुरोध किया था कि उन्हें कम से कम लोकसभा की 15 सीटें लड़ने के लिए दी जाए. हांलाकि सीएम नीतीश कुमार ने जुलाई 18 को ही स्पष्ट रूप से पत्रकारों से कहा था कि ‘भाजपा के राष्ट्रीय अध्यक्ष अमित शाह से मेरी औपचारिक मुलाकात थी. सिर्फ नाश्ता और रात का भोजन हुआ और इस मुलाकात में ऐसी कोई बात नहीं हुई जिसे आपलोगों से शेयर किया जा सके’. अमित शाह ने भी कहा था कि ‘सीट के सवाल पर एनडीए में कोई झगड़ा नहीं है. हम सब एक साथ हैं’.